Ljóssins konungur , kom þú hér við í leið , kom þú við hjá þeim er í skuggunum bíða . Ég heyrði jódyn er fylkingin framhjá reið , þín för er mikil en tíminn fljótur að líða . Legg þína hönd á hörpunnar strengjaborð svo hljómarnir berist út í myrkrið svarta . Það veitir nýjan þrótt hvert einasta orð ef einhver talar um daga , hlýja og bjarta . Ljóssins konungur , láttu þinn geislandi mátt lýsa og verma jörðu dimma og kalda . Vísa þeim hröktu og villtu rétta átt veittu þeim kraft er einir mót storminum halda . - Þú sérð í gegnum myrkur og móðuský þinn máttur rekur skuggavaldið á flótta . Þín rödd er sefandi kraftur , hönd þín hlý þín hljóða nálægð , fælir burt kvíða og ótta .